Direktiva Komisije 2000/73/ES

z dne 22. novembra 2000

o prilagoditvi Direktive Sveta 93/92/EGS o vgradnji svetlobnih in svetlobno-signalnih naprav na dvo- ali trikolesna motorna vozila tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/61/EGS z dne 30. junija 1992 o homologaciji dvo- ali trikolesnih motornih vozil [1], kakor je bila nazadnje spremenjena z Direktivo 2000/7/ES Evropskega parlamenta in Sveta [2], zlasti njenega člena 16,

ob upoštevanju Direktive Sveta 93/92/EGS z dne 29. oktobra 1993 o vgradnji svetlobnih in svetlobno-signalnih naprav na dvo- ali trikolesna motorna vozila [3], zlasti njenega člena 4,

ob upoštevanju naslednjega:

(1) Direktiva 93/92/EGS je ena od posamičnih direktiv o postopku homologacije Skupnosti, uvedenem z Direktivo 92/61/EGS. Zato se določbe Direktive 92/61/EGS, ki veljajo za sisteme, sestavne dele in samostojne tehnične enote vozil, uporabljajo za navedeno direktivo.

(2) Razvoj tehnologije sedaj omogoča prilagoditev Direktive 93/92/EGS tehničnemu napredku. Da bi celotni sistem homologacije lahko deloval pravilno, je treba zato razjasniti ali dopolniti nekatere zahteve zadevne direktive.

(3) V ta namen je treba predpisati, da se svetlobna oprema, homologirana za vozila kategorij M1 in N1 skladno z ustreznimi direktivami, lahko vgradi tudi na dvo- ali trikolesna motorna vozila. Vključiti je treba tudi določbe, ki bodo dovoljevale možnost vgradnje žarometov za meglo, zadnjih svetilk za meglo, žarometov za vzvratno vožnjo in varnostnih utripalk na trikolesne mopede in lahke kvadricikle. Direktivo 93/92/EGS je treba dopolniti z ustreznimi navodili za vgradnjo te opreme. Besedilo nekaterih točk angleške in nizozemske različice je treba prilagoditi ustreznim točkam v drugih jezikovnih različicah.

(4) Ukrepi, predvideni v tej direktivi, so skladni z mnenjem Odbora za prilagajanje tehničnemu napredku, ustanovljenega na podlagi člena 13 Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [4], kakor je bila nazadnje spremenjena z Direktivo 2000/40/ES Evropskega parlamenta in Sveta [5] -

SPREJELA NASLEDNJO DIREKTIVO:

Člen 1

Priloge II do VI k Direktivi 93/92/EGS se spremenijo, kakor je določeno v Prilogi k tej direktivi.

Člen 2

1. Od 1. januarja 2002 države članice ne smejo zaradi razlogov v zvezi z vgradnjo svetlobne in svetlobno-signalne opreme:

- zavrniti podelitve ES-homologacije za tip dvo- ali trikolesnega motornega vozila ali

- prepovedati registracije, prodaje ali začetka uporabe dvo- ali trikolesnih motornih vozil,

če vgradnja svetlobne in svetlobno-signalne opreme ustreza zahtevam Direktive 93/92/EGS, kakor je bila spremenjena s to direktivo.

2. Od 1. julija 2002 morajo države članice zavrniti podelitev ES-homologacije za vsak nov tip dvo- ali trikolesnega motornega vozila zaradi razlogov v zvezi z vgradnjo svetlobne in svetlobno-signalne opreme, če niso izpolnjene zahteve Direktive 93/92/EGS, kakor je bila spremenjena s to direktivo.

Člen 3

1. Države članice sprejmejo in objavijo predpise, potrebne za uskladitev s to direktivo, do 31. decembra 2001. O tem takoj obvestijo Komisijo.

Te predpise uporabljajo od 1. januarja 2002.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati 20. dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 22. novembra 2000

Za Komisijo

Erkki Liikanen

Član Komisije

[1] UL L 225, 10.8.1992, str. 72.

[2] UL L 106, 3.5.2000, str. 1.

[3] UL L 311, 14.12.1993, str. 1.

[4] UL L 42, 23.2.1970, str. 1.

[5] UL L 203, 10.8.2000, str. 9.

--------------------------------------------------

PRILOGA

I. Priloga II se spremeni na naslednji način:

(a) [Velja samo za angleško različico.]

(b) točka 5 se nadomesti z naslednjim besedilom:

"5. Svetlobne in svetlobno-signalne naprave, navedene v točkah 1 in 2, ki so homologirane za motorna kolesa skladno z Direktivo 97/24/ES ali za vozila kategorij M1 in N1 skladno z ustreznimi direktivami 76/757/EGS, 76/758/EGS, 76/759/EGS, 76/760/EGS, 76/761/EGS, 76/762/EGS, 77/538/EGS ali 77/539/EGS, so dovoljene tudi za mopede."

(c) točka 6.7.5 se nadomesti z naslednjim besedilom:

"6.7.5 Usmeritev: referenčna os odsevnikov mora biti pravokotna na srednjo vzdolžno ravnino vozila in usmerjena navzven. Spredaj nameščeni odsevniki lahko sledijo sukanju krmilne naprave."

II.(a)(b)(c)(d) Priloga III se spremeni na naslednji način:

točka 2 se dopolni, kakor sledi:

"2.5 žaromet za meglo,

2.6 zadnja svetilka za meglo,

2.7 žaromet za vzvratno vožnjo,

2.8 varnostne utripalke."

točka 5 se nadomesti z naslednjim besedilom:

"5. Svetlobne in svetlobno-signalne naprave, navedene v točkah 1 in 2, ki so homologirane za motorna kolesa skladno z Direktivo 97/24/ES ali za vozila kategorij M1 in N1 skladno z ustreznimi direktivami 76/757/EGS, 76/758/EGS, 76/759/EGS, 76/760/EGS, 76/761/EGS, 76/762/EGS, 77/538/EGS ali 77/539/EGS, so dovoljene tudi za trikolesne mopede in lahke kvadricikle."

zadnja alinea točke 6.5.3.1. se nadomesti z naslednjim besedilom:

"— notranji robovi svetlečih površin morajo biti na razdalji najmanj 500 mm. Ta razdalja se lahko zmanjša na 400 mm, če je največja širina vozila manjša od 1300 mm."

točka 6 se dopolni na naslednji način:

"6.11 Žarometi za meglo

6.11.1 Zahteve, enake tistim v točkah 6.7.1. do 6.7.11. Priloge VI.

6.12 Zadnje svetilke za meglo

6.12.1 Zahteve, enake tistim v točkah 6.8.1. do 6.8.11. Priloge VI.

6.13 Žarometi za vzvratno vožnjo

6.13.1 Zahteve, enake tistim v točkah 6.9.1. do 6.9.10. Priloge VI.

6.14 Varnostne utripalke

6.14.1 Zahteve, enake tistim v točkah 6.10.1. do 6.10.4. Priloge VI."

III. Priloga IV se spremeni na naslednji način:

(a)

točka 5 se nadomesti z naslednjim besedilom:

"5. Svetlobne in svetlobno-signalne naprave, navedene v točkah 1 in 2, ki so homologirane za vozila kategorij M1 in N1 skladno z ustreznimi direktivami 76/757/EGS, 76/758/EGS, 76/759/EGS, 76/760/EGS, 76/761/EGS, 76/762/EGS, 77/538/EGS ali 77/539/EGS, so dovoljene tudi za motorna kolesa."

(b) [Velja samo za angleško različico.]

IV. Priloga V se spremeni na naslednji način:točka 5 se nadomesti z naslednjim besedilom:

"5. Svetlobne in svetlobno-signalne naprave, navedene v točkah 1 in 2, ki so homologirane za vozila kategorij M1 in N1 skladno z ustreznimi direktivami 76/757/EGS, 76/758/EGS, 76/759/EGS, 76/760/EGS, 76/761/EGS, 76/762/EGS, 77/538/EGS ali 77/539/EGS, so dovoljene tudi za motorna kolesa z bočno prikolico."

V. Priloga VI se spremeni na naslednji način:

(a)

točka 5 se nadomesti z naslednjim besedilom:

"5. Svetlobne in svetlobno-signalne naprave, navedene v točkah 1 in 2, ki so homologirane za vozila kategorij M1 in N1 skladno z ustreznimi direktivami 76/757/EGS, 76/758/EGS, 76/759/EGS, 76/760/EGS, 76/761/EGS, 76/762/EGS, 77/538/EGS ali 77/539/EGS, so dovoljene tudi za tricikle."

(b) [Velja samo za nizozemsko različico.]

(c) zadnja alinea točke 6.5.3.1. se nadomesti z naslednjim besedilom:

"— notranji robovi svetlečih površin morajo biti na razdalji najmanj 500 mm. Ta razdalja se lahko zmanjša na 400 mm, če je največja širina vozila manjša od 1300 mm."

(d) [Velja samo za nizozemsko različico.]

--------------------------------------------------